
LĪGUMS
Par iespieddarbu un informatīvo materiālu izgatavošanu un piegādi
	(iepirkuma Id.Nr.JNP 2026/74)
                              1.daļa.Brošūras “No Jelgavas novada  meistaru             rokām” iespieddarbi un piegāde

	

	Datums skatāms laika zīmogā
	Nr.JNP/5-34.2.3/26/158​



Jelgavas novada pašvaldība, reģistrācijas Nr. 90009118031, juridiskā adrese: Pasta 37, Jelgava, LV-3001  (turpmāk - Pasūtītājs), kuru pārstāv izpilddirektors Gatis Ģērmanis, kurš darbojas saskaņā ar Jelgavas novada pašvaldības 2023. gada 5. jūnija saistošajiem noteikumiem Nr. 10 “Jelgavas novada pašvaldības nolikums”, no vienas puses, un  
 SIA IBC Print Baltic, reģistrācijas Nr. 40103766505, juridiskā adrese: Kleistu iela 11/1-36, Rīga, LV-1067,Latvija, (turpmāk – Izpildītājs), tās pārstāvja Romana Astapova personā, kurš darbojas uz statūtu pamata, no otras puses (abas kopā un katra atsevišķi turpmāk - Puse),
 pamatojoties iepirkuma “Iespieddarbu un informatīvo materiālu izgatavošana un piegāde”, ID Nr. JNP 2026/74, rezultātiem, savstarpēji vienojoties, noslēdz šādu līgumu (turpmāk – Līgums):

1. Līguma priekšmets
1.1. [bookmark: _Hlk100668242][bookmark: _Hlk62646541]Pasūtītājs uzdod, un Izpildītājs apņemas nodrošināt šādu Pakalpojumu: veikt iespieddarbu un informatīvo materiālu izgatavošanu un piegādi, saskaņā ar tehnisko specifikāciju (1. pielikums) un finanšu piedāvājumu (2. pielikums) Latvijas-Lietuvas pārrobežu sadarbības programmas 2021.-2027. gadam projekta Nr. LL-00286 “No meistara rokām līdz tirgum: amatniecības un tirdzniecības piedzīvojums” (Trade Route) vajadzībām, turpmāk – Pakalpojums. 
1.2. Pakalpojums tiek sniegts no Līguma spēkā stāšanās dienas  un ne vairāk kā 30 (trīsdesmit) kalendārās dienas no drukas faila iesniegšanas dienas uzvarējušajam iepirkuma pretendentam.

2. Līguma darbības laiks
Līgums stājas spēkā ar tā parakstīšanas dienu un ir spēkā līdz pilnīgai saistību izpildei.

3. Līguma summa un norēķinu kārtība
3.1. Kopējā Līguma summa tiek noteikta 5 236,88 EUR (pieci tūkstoši divi simti trīsdesmit seši euro 88 centi), tai skaitā pievienotās vērtības nodoklis (turpmāk – PVN) 249,38 EUR (divi simti četrdesmit deviņi euro 38 centi). Līguma summa bez PVN – 4 987,50 EUR (četri tūkstoši deviņi simti astoņdesmit septiņi euro 50 centi) (turpmāk – Līguma cena).
3.2. Līguma summā ietilpst visi izdevumi, kas saistās ar Līguma izpildi.
3.3. Pasūtītājs atlīdzību par Pakalpojumu pārskaita uz Izpildītāja norādītu kontu bankā 10 (desmit) darba dienu laikā pēc darba nodošanas - pieņemšanas akta parakstīšanas un rēķina saņemšanas.
3.4. Līdzēji vienojas, ka Izpildītājs rēķinu sagatavo elektroniski XML formātā, datnei pievienojot PDF failu un nosūtot uz Pasūtītāja e-adresi _DEFAULT@90009118031. Elektroniski sagatavotajiem rēķiniem (turpmāk – e-rēķins) ir jāatbilst visām normatīvo aktu prasībām attiecībā uz e-rēķinā norādāmo informāciju. Maksātājs – Jelgavas novada pašvaldība, reģ.Nr.90009118031. E-rēķina pamatojuma vai piezīmju laukā obligāti jānorāda Pasūtītāja līguma numurs, pakalpojuma saņēmēja projekta numurs un nosaukums (LL-00286 Trade Route).

4. Līdzēju pienākumi un tiesības
4.1. Izpildītājs apņemas :
4.1.1.  sniegt Pakalpojumu atbilstoši Līgumam un tā pielikumiem; 
4.1.2. sniegt Pakalpojumu ar vislielāko rūpību un efektīvi, aizsargājot Pasūtītāja likumīgās intereses darījumos ar trešajām personām, kā arī jāievēro konfidencialitāte saņemtajā informācijā Līgumā noteiktajos termiņos saskaņā ar Līguma un tā pielikumu noteikumiem, ievērojot Latvijas Republikā spēkā esošos normatīvos aktus un Pasūtītāja norādījumus;
4.1.3. bez papildu samaksas novērst problēmas, kuras radušās Izpildītāja veiktu darbību vai bezdarbības rezultātā; 
4.1.4. pēc Pasūtītāja pieprasījuma, informēt par Pakalpojuma izpildes gaitu;
4.1.5. uzņemties atbildību par savu darbinieku un citu Līguma izpildē iesaistīto personu darbību vai bezdarbību Izpildītāja līgumsaistību nepienācīgās izpildes gadījumos;
4.1.6. nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.2. Izpildītājam ir tiesības saskaņā ar Līguma nosacījumiem saņemt samaksu par Pakalpojumu, kas sniegts atbilstoši Līguma un tā pielikumu noteikumiem.
4.3. Izpildītājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi izpildītu visas Līgumā un tā pielikumos noteiktās saistības.
4.4. Pasūtītājs apņemas:
4.4.1. ievērot un izpildīt Līguma noteikumus; 
4.4.2. izsniegt Izpildītājam visu Pakalpojuma sniegšanai nepieciešamo informāciju un dokumentāciju; 
4.4.3. pieņemt Izpildītāja savlaicīgi, kvalitatīvi, atbilstoši Līguma un tā pielikumu prasībām sniegto Pakalpojumu un veikt samaksu par to.
4.5. Puses apņemas nekavējoties rakstiski informēt viena otru par jebkādām problēmām Līguma izpildes procesā, kas kavē vai varētu kavēt savlaicīgu Pakalpojuma sniegšanu.

5. Līdzēju atbildība
5.1. Izpildītājs pilnībā atbild par jebkuru risku, kāds var rasties izpildot uzdoto. Izpildītājs atlīdzina Pasūtītājam nodarītos zaudējumus, ja Pakalpojums netiek izpildīts vai izpildīts nepienācīgā kārtā nekā Pasūtītājs norādījis.
5.2. Par Pakalpojuma sniegšanas termiņa nokavēšanu Pasūtītājs ir tiesīgs ieturēt līgumsodu 0,5% apmērā no Līguma cenas par katru nokavējuma dienu, bet kopsummā ne vairāk kā 10% apmērā no Līguma cenas.
5.3. Par Līguma 4.1.6. apakšpunkta neievērošanu Izpildītājs maksā Pasūtītājam līgumsodu 10% apmērā no Līguma cenas.
5.4. Ja Izpildītājs atsakās no Līguma izpildes vai Pasūtītājs to izbeidz Līguma 6.5.1. vai 6.5.3. apakšpunktā noteiktajos gadījumos, Izpildītājs maksā līgumsodu 10% apmērā no Līguma cenas.
5.5. Par jebkuru Līgumā noteiktā apmaksas termiņa nokavējumu Izpildītājs ir tiesīgs pieprasīt no Pasūtītāja līgumsodu par katru nokavēto dienu 0,5% apmērā no termiņā nesamaksātās summas bez PVN, bet kopsummā ne vairāk par 10% no šīs summas.
5.6. Līgumsoda samaksa neatbrīvo nevienu no Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.

6. Līguma grozīšana un izbeigšana
6.1. Līgumu var grozīt abām Pusēm rakstiski vienojoties un ievērojot Publisko iepirkumu likuma (turpmāk – PIL) 61.panta prasības. Visi Līguma grozījumi pievienojami Līgumam kā neatņemamas sastāvdaļas. 
6.2. Līguma grozījumi pieļaujami PIL 61. pantā noteiktajos gadījumos un kārtībā, tostarp:
6.2.1. Pasūtītājam  sākotnējā Līguma izpildei ir nepieciešami papildu pakalpojumi, kas nebija iekļauti sākotnējā Iepirkuma dokumentācijā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā Iepirkumā iegādātiem pakalpojumiem vai Izpildītāja maiņa radītu ievērojamas grūtības. Līgumcenas pieaugums katru šādu grozījumu gadījumā nedrīkst pārsniegt 50 procentus no sākotnējās Līguma cenas. Secīgi veiktu grozījumu mērķis nedrīkst būt šā ierobežojuma vai citu likuma prasību neievērošana;
6.2.2. Pasūtītājam Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Līgumcenas pieaugums katru šādu grozījumu gadījumā nedrīkst pārsniegt 50 procentus no sākotnējās Līguma cenas. Secīgi veiktu grozījumu mērķis nedrīkst būt šā ierobežojuma vai citu likuma prasību neievērošana;
6.2.3. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami.
6.3. Puse, kura iniciē izmaiņas, rakstiski iesniedz otrai Pusei pamatojošu iesniegumu, pēc kā Puses lemj par izmaiņu pieļaujamību.
6.4. Līgums var tikt lauzts tikai šajā Līgumā noteiktajā kārtībā vai Pusēm savstarpēji rakstiski vienojoties.
6.5. Pasūtītājam ir tiesības vienpusēji atkāpties no Līguma, rakstiski paziņojot par to Izpildītājam 5 (piecas) dienas iepriekš, ja:
6.5.1. Izpildītājs nesniedz Pakalpojumu atbilstoši Līguma noteikumiem un Latvijas Republikas normatīvajiem aktiem;
6.5.2. Izpildītājam pasludināts maksātnespējas process, apturēta vai pārtraukta saimnieciskā darbība vai tas tiek likvidēts; 
6.5.3. Līgumu nav iespējams izpildīt, jo Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111. panta trešā daļa).
6.6. Līguma izbeigšanas gadījumā  Izpildītājs 5 (piecu) dienu laikā no paziņojuma saņemšanas sagatavo un iesniedz Pasūtītājam Pakalpojuma nodošanas – pieņemšanas aktu par kvalitatīvi sniegto Pakalpojumu, kuru Pasūtītājs izskata un paraksta (vai pamatoti atsaka parakstīt) 5 (piecu) darba dienu laikā pēc akta saņemšanas. Gadījumā, ja Izpildītājs minētajā termiņā nav sagatavojis un iesniedzis Pakalpojuma nodošanas – pieņemšanas aktu, apmaksa par sniegto, bet Pasūtītājam nenodoto Pakalpojumu netiek veikta.
6.7. Izpildītājam ir tiesības vienpusēji izbeigt Līgumu, ja Pasūtītājs bez attaisnotiem iemesliem, nenorēķinās ar Izpildītāju par sniegto Pakalpojumu ilgāk par 30 (trīsdesmit) dienām.

7. Apakšuzņēmēju un personāla nomaiņa
7.1. Izpildītājs nav tiesīgs bez rakstiskas saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē. 
7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.2.2.  tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas iemesliem;
7.2.3. uz piedāvāto apakšuzņēmēju, kura veicamo darbu vai sniedzamo pakalpojumu vērtība ir vismaz 10 000 euro, attiecas PIL 42. panta otrajā daļā minētie pretendentu izslēgšanas iemesli;
7.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
7.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
7.4. Pārbaudot jaunā apakšuzņēmēja, kura veicamo darbu vai sniedzamo pakalpojumu vērtība ir vismaz 10 000 euro vai uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro PIL 42. panta otrās daļas noteikumus. 
7.5. Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

8. Nepārvarama vara
8.1. Neviena no Pusēm nav atbildīga par Līguma saistību neizpildi vai izpildes aizturēšanu, ja tā saistīta ar nepārvaramas varas apstākļiem. Ar nepārvaramu varu Līguma skaidrojumā saprotamas dabas katastrofas, stihiskas nelaimes, streiks un citi apstākļi, kurus Pusēm nav bijis iespējams paredzēt vai novērst, bet kuri tieši ietekmēja Līgumā noteikto darbu izpildi. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
8.2. Pusei, kurai saistību izpilde augstāk minēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos.

9. Strīdu izskatīšanas kārtība
Visas pretenzijas un domstarpības, kas saistītas ar šo Līgumu Līdzēji risina sarunu ceļā. Ja domstarpības nav iespējams atrisināt sarunu ceļā, strīds tiek izskatīts tiesā saskaņā ar spēkā esošajiem normatīviem aktiem.

10. Līguma izbeigšana
Līdzēji ir tiesīgi izbeigt Līgumu, noslēdzot savstarpēju rakstveida vienošanos, vienlaikus
vienojoties par savstarpējo norēķinu kārtību.

11. Citi noteikumi
11.1. Līdzēji nav atbildīgi par nespēju pildīt šajā Līgumā noteiktās saistības, ja šo nespēju izraisa neparedzēti apstākļi un ja Līdzēji, kurus skāruši šādi apstākļi ir veikuši visus nepieciešamos pasākumus Līguma noteikumu izpildei un ir savlaicīgi informējušas otru Līdzēju par šiem apstākļiem.
11.2. Pasūtītāja kontaktpersona un atbildīgā persona par šajā Līgumā Pasūtītājam noteikto saistību izpildi – starptautisko projektu vadītāja Kristīne Kūlīte, tel. 20238222, e-pasts: kristine.kulite@jelgavasnovads.lv.
11.3. Pasūtītāja kontaktpersonai šā Līguma izpratnē ir sekojošas pilnvaras:
11.3.1. informēt Pasūtītāju par Līguma izpildes gaitu;
11.3.2. parakstīt darbu nodošanas-pieņemšanas aktus, konstatējot atbilstību esošajai situācijai.
11.4. Izpildītājs kā savu pārstāvi jautājumu operatīvai risināšanai norīko kontaktpersonu – XXX, projekta vadītāju, XXX, XXX.
11.5. Līgums sagatavots latviešu valodā un parakstīts elektroniski ar drošu elektronisko parakstu. Abiem līdzējiem ir pieejams abpusēji parakstīts Līgums elektroniskā formātā.

12. Līdzēju rekvizīti un paraksti:


	Pasūtītājs
Jelgavas novada pašvaldība	
Reģ. Nr. 90009118031
Adrese: Pasta iela 37, Jelgava, LV-3001
Banka: Valsts kase	
Kods: TRELLV22
Konta Nr.: LV37TREL980258207900B


____________________________
G. Ģērmanis
	Izpildītājs
SIA “IBC Print Baltic ”
Reģ. Nr. 40103766505
Adrese: Kleistu iela 11/1-36, Rīga, LV-1067,Latvija
Banka:  Swedbank AS
Bankas kods: HABALV22
Konta Nr: LV69HABA0551038042660

__________________
R. Astapovs

